Ir-Regolament (KEE) Nru 679/72 tal-Kummissjoni
tad-29 ta' Marzu 1972
fuq il-klassifikazzjoni ta' oġġetti taħt l-intestaturi jew is-subintestaturi nru 69.11, 69.13 B u 69.14 A tat-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 97/69 [1] tas-16 ta' Jannar 1969 fuq il-miżuri li għandhom jittieħdu biex jiżguraw l-applikazzjoni uniformi tat-Tariffa Komuni Doganali, u partikolarment Artikolu 3 tagħha;
Billi għandha ssir dispożizzjoni biex tkun żgurata l-applikazzjoni uniformi tat-Tariffa Komuni Doganali biex ikunu klassifikati prodotti ta' "vitreous china" jew "semi-vitreous china" li huma prodotti taċ-ċeramika li saru vitrifikati ħafna jew ftit, ta' materjal ċeramiku xi ftit griżi fl-abjad jew kulurit artifiċjali li huwa lixx fuq l-ilsien;
Billi t-Tariffa Komuni Doganali annessa mar-Regolament tal-Kunsill (KEE) Nru 950/68 [2] tat-28 ta' Ġunju 1968, kif l-aħħar emendat bir-Regoment tal-Kunsill (KEE) Nru 1/72 [3] tal-20 ta' Diċembru 1971, tikkomprendi taħt l-intestaturi jew subintestaturi Nru 69.09 A, 69.11, 69.13 B u 69.14 A prodotti tal-porċellana, u taħt l-intestaturi jew subintestaturi Nru 69.09 B, 69.12, 69.13 A, 69.13 C u 69.14 B il-prodotti korrispondenti ta' materjali taċ-ċeramika oħra;
Billi għal-għanijiet ta' klassifikazzjoni fit-Tariffa Komuni Doganali tal-prodotti fuq imsemmija ta' "vitreous china" jew "semi-vitreous china", għandhom jitqiesu l-propjetajiet speċjali tal-porċellana, jiġifieri, porosità, densità u transluċidità;
Billi prodotti "vitreous china" jew "semi-vitreous china" għandhom ikunu klassifikati taħt l-intestauri jew subintestaturi Nru 69.09 A, 69.11, 69.13 B jew 69.14 A, kif xieraq, meta, simultanjament, ikollhom fost oħrajn il-propjetajiet li ġejjin:
- porożità li ma taqbiżx 3 %,
- densità ta' 2 72 jew iżjed,
- transluċidità fejn il-materjal ċeramiku mhux iżjed minn bejn weħed u l-ieħor 3 mm oħxon, mhux kulurit fil-korp, u lanqas miksi b'verniċ jew enamel kulurit jew opak;
Billi hu mixtieq li jkunu preskritti metodi ta' analiżi biex il-porożità u t-transluċidità tal-prodotti in kwistjoni jistgħu jkunu stmati uniformement;
Billi l-miżuri provduti f'dan ir-Regolament huma skond l-Opinjoni tal-Kumitat fuq in-Nomenklatura tat-Tariffa Komuni Doganali;
ADOTTAT DAN IR-REGOLAMENT:
Artikolu 1
"Vitreous china" jew "semi-vitreous china" li huma prodotti taċ-ċeramika li ġew vitrifikati ftit jew ħafna ta' materjal xi ftit griż fl-abjad jew kulurit artifiċjalment li huwa lixx fuq l-ilsien, għandhom, kif xieraq, ikunu klassifikati taħt l-intestaturi jew subintestaturi Nru 69.09 A, 69.11, 69.13 B jew 69.14 A tat-Tariffa Komuni Doganali fejn, simultanjament, ikollhom il-propjetajiet li ġejjin:
(a) grad ta' porosità (ko-effiċjenti ta' asssorbiment ta' l-ilma) li ma jaqbiżx 3 %, mkejla skond il-metodu provdut f'Anness I;
(b) densità ta' 2 72 jew iżjed;
(ċ) transluċidità, fejn il-ħxuna mhix iżjed minn bejn wieħed u ieħor 3 mm, mkejla skond il-metodu provdut f'Anness II.
Dan l-aħħar kriterju m'għandux japplika, iżda, fejn il-materjal ċeramiku huwa kulrit fil-korp jew huwa miksi b'verniċ jew enamel kulurit jew opak.
Artikolu 2
Dan ir-Regolament għandu jidħol fis-seħħ fit-tmien ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul f'Brussel, fid-29 ta' Marzu 1972.